తెలుగు రాష్ట్రాల్లో మరింత విస్తరిస్తాం
- బ్యాంకు ఆఫ్‌ మహారాష్ట్ర సిఎండి సుశీల్‌
          హైదరాబాద్‌ : తెలంగాణ, ఆంధ్రప్రదేశ్‌ రాష్ట్రాల్లో వ్యాపారం, లాభదాయకతను పెంచాలని బ్యాంకు ఆఫ్‌ మహారాష్ట్ర (బిఒఎమ్‌) ఛైర్మన్‌ అండ్‌ మేనేజింగ్‌ డైరెక్టర్‌ సుశీల్‌ ముహ్నోట్‌ తమ అధికారులకు సూచించారు. శనివారం హైదరాబాద్‌లో బిఒఎమ్‌ ఇరు రాష్ట్రాల శాఖల మేనేజర్లతో భేటీ అయ్యారు. ఖాతాదార్లకు మెరుగైన సేవలు అందించడంతో పాటు వ్యాపార వృద్ధికి ప్రణాళికలు వేయాలని ఇందులో సూచించారు. ఎటిఎం వాడకం పెంచడం ద్వారా శాఖలపై వ్యయం, భారం తగ్గించుకోవాలన్నారు. ప్రస్తుత ఖాతాదార్లు, కొత్త వారికి రిటైల్‌ రుణాలపై దృష్టి కేంద్రీకరించాలన్నారు. భారీ గృహ నిర్మాణ ప్రాజెక్టులపై దృష్టి సారించాలన్నారు. యువ ఖాతాదార్లను ఆకర్షించడానికి చర్యలు తీసుకోవాలన్నాని సుశీల్‌ సూచించారు.
మీ స్నేహితులకు రికమెండ్ చెయ్యండి